b'\n_START_ARTICLE_\nKis\n_START_PARAGRAPH_\nKis (latinsko Acetum) je za\xc4\x8dimba in sredstvo za konzerviranje s kislim okusom. Izdelujejo ga s fermentacijo alkoholnih teko\xc4\x8din. Vsebuje med 5 in 15,5\xc2\xa0% ocetne kisline.\n_START_SECTION_\nIzdelava\n_START_PARAGRAPH_\nV glavnem izdelujejo kis iz alkoholnih pija\xc4\x8d, na primer vina, ciderja (jabol\xc4\x8dnega vina) ali v Aziji iz ri\xc5\xbeevega vina. Lahko pa ga izdelajo tudi neposredno iz teko\xc4\x8din, ki vsebujejo sladkor, na primer iz mo\xc5\xa1ta, jabol\xc4\x8dnika ali slada._NEWLINE_Obstajata dva postopka: stoje\xc4\x8di in pre\xc4\x8drpovalni._NEWLINE_V stoje\xc4\x8dem postopku v posodo z vhodno teko\xc4\x8dino dodajo kisove bakterije in postopek prepustijo naravnemu poteku. Pomanjkljivosti tega postopka sta dolgo trajanje in velika mo\xc5\xbenost napak v fermentaciji. Postopek tudi ni primeren za pridelavo velikih koli\xc4\x8din kisa._NEWLINE_V pre\xc4\x8drpovalnem postopku si pomagajo z bukovimi oblanci. Ti zelo pove\xc4\x8dajo povr\xc5\xa1ino, ki je na razpolago za bakterije. Vhodno teko\xc4\x8dino stalno polivajo po oblancih. Postopek je primeren za velike koli\xc4\x8dine in je lahko kon\xc4\x8dan v nekaj dnevih ali tednih. Ta postopek zahteva stalno kontrolo in regulacijo prezra\xc4\x8devanja in temperature._NEWLINE_Za izbolj\xc5\xa1anje okusa po izdelavi pogosto vlo\xc5\xbeijo v kis za\xc4\x8dimbe, zeli\xc5\xa1\xc4\x8da ali sadje._NEWLINE_Posebno mesto med kisi ima Aceto Balsamico Tradizionale di Modena - modenski balzami\xc4\x8dni kis. Pridelava po stoje\xc4\x8dem postopku zahteva veliko \xc4\x8dasa, poleg tega pa se stara 12 ali celo 25 let. Starajo ga v sodih iz hrastovega, \xc4\x8de\xc5\xa1njevega, murvinega ali kostanjevega lesa.\n_START_SECTION_\nIndustrijski kis (ocetna kislina)\n_START_PARAGRAPH_\nOcetna kislina je 80\xc2\xa0% esenca kisline, ki se v tak\xc5\xa1ni obliki ne sme uporabljati v prehrani. Tak\xc5\xa1na kislina mora biti shranjena v stekleni posodi z dobro vidno nalepko Smrtno nevarno in mednarodno razpoznavnim znakom z lobanjo, nikoli se ne sme hraniti v istih prostorih kot je hrana za u\xc5\xbeivanje. Pred uporabo za u\xc5\xbeivanje je potrebno to kislino razred\xc4\x8diti z vodo. Vodo moramo najprej za 20 minut prevreti nato pa na vsakih 16 litrov vode prime\xc5\xa1ati 1 liter kisa, tako dobimo 5\xc2\xa0% koncentracijo, ki jo lahko uporabimo v prehrani. Dobri kuharji se tak\xc5\xa1nemu kisu sicer izogibajo, \xc5\xbeal pa v velikih menzah temu ni vedno tako.\n_START_SECTION_\nUporaba\n_START_PARAGRAPH_\n1. Ubija plevel (\xc4\x8disti kis na\xc5\xa1pricamo po plevelu, dokler se ne posu\xc5\xa1i plevel namre\xc4\x8d)_NEWLINE_2. Ubija neza\xc5\xbeeleno travo med tlakovci_NEWLINE_3. Pove\xc4\x8da kislost tal, kjer je to potrebno (120 ml kisa v 3,75 l vode uporabimo za zalivanje rododendronov, gardenij, azalej)_NEWLINE_4. Preganja mravlje (po\xc5\xa1pricajte okoli vrat, gospodinjskih aparatov, po povr\xc5\xa1inah, kjer hodijo mravlje)_NEWLINE_5. Odli\xc4\x8den za lo\xc5\xa1\xc4\x8denje kroma (uporabimo nerazred\xc4\x8denega)_NEWLINE_6. Odstranjuje smrad s psov (natremo ku\xc5\xbeata s kisom in ga speremo)_NEWLINE_7. Odganja ma\xc4\x8dke (po\xc5\xa1kropi s kisom, kjer no\xc4\x8de\xc5\xa1, da bi se zadr\xc5\xbeevale ma\xc4\x8dke)_NEWLINE_8. Za \xc4\x8di\xc5\xa1\xc4\x8denje srbe\xc4\x8dih pasjih uhljev (u\xc5\xa1esa o\xc4\x8distimo z mehko krpo, ki smo jo namo\xc4\x8dili z me\xc5\xa1anico voda-kis)_NEWLINE_9. Za \xc4\x8di\xc5\xa1\xc4\x8denje tal (250ml kisa v 7,5 l vro\xc4\x8de vode)_NEWLINE_10. Osve\xc5\xbei uvelo zelenjavo (namo\xc4\x8di zelenjavo v 0,5 l vode in eno jedilno \xc5\xbelico kisa)_NEWLINE_11. Omili \xc4\x8debelji in meduzji pik (nanesemo \xc4\x8disti kis na mesto pika)_NEWLINE_12. Laj\xc5\xa1a son\xc4\x8dne opekline (narahlo nama\xc5\xbeemo alkoholni kis na ope\xc4\x8deno ko\xc5\xbeo, ponovi po potrebi)_NEWLINE_13. Meh\xc4\x8da lase (v zadnjo vodo za spiranje dodaj eno jedilno \xc5\xbelico kisa)_NEWLINE_14. Pomirja suho in srbe\xc4\x8do ko\xc5\xbeo (v kopel dodaj 2 J\xc5\xbd kisa)_NEWLINE_15. Pomaga proti prhljaju (zme\xc5\xa1aj 2 J\xc5\xbd jabol\xc4\x8dnega kisa, 2 J\xc5\xbd vode, 2 J\xc5\xbd olivnega olja, vmasiraj v lase, po 15-20 minutah operi lase s \xc5\xa1amponom)_NEWLINE_16. Pomirja bole\xc4\x8de grlo (1 \xc4\x8dajno \xc5\xbeli\xc4\x8dko kisa vme\xc5\xa1aj v kozarec vode, grgraj, pogoltni)_NEWLINE_17. Pomaga pri zdravljenju sinusnih in plju\xc4\x8dnih vnetjih (dodaj 4 ali ve\xc4\x8d J\xc5\xbd kisa v vla\xc5\xbeilnik zraka)_NEWLINE_18. Deodorira kuhinjski odtok (zlij 250ml v odtok 1x tedensko, pusti 30 minut, speri z mrzlo vodo)_NEWLINE_19. Odstranjuje vonj \xc4\x8debule (podrgni s kisom po prstih pred in po rezanju \xc4\x8debule)_NEWLINE_20. \xc4\x8cisti in razku\xc5\xbeuje kuhinjske deske (zbri\xc5\xa1emo s \xc4\x8distim kisom)_NEWLINE_21. Odstranjuje sadne made\xc5\xbee z rok (podrgnemo roke s kisom)_NEWLINE_22. Pomaga pri odstranjevanju ma\xc5\xa1\xc4\x8dobe in vonja s posode (dodaj 1 J\xc5\xbd v vodo za pomivanje)_NEWLINE_23. \xc4\x8cisti grelce vode (zavri me\xc5\xa1anico vode in kisa v grelcu, pusti stat 10 minut, operi do konca)_NEWLINE_24. Osve\xc5\xbeuje lunchboxe (ko\xc5\xa1\xc4\x8dek kruha, napojen s kisom, pusti v \xc5\xa1katli \xc4\x8dez no\xc4\x8d)_NEWLINE_25. \xc4\x8cisti hladilnike (operi notranjost hladilnika s 50:50 me\xc5\xa1anico kisa in vode)_NEWLINE_26. Odma\xc5\xa1uje odtoke (stresi pest sode bikarbone v odtok, \xc4\x8dez nalij 120 ml kisa in zapri odtok za 20 minut, speri z vro\xc4\x8do vodo)_NEWLINE_27. \xc4\x8cisti in deodorira prazne kozarce od majoneze, kumaric \xe2\x80\xa6 (izperi s kisom, ko so prazni)_NEWLINE_28. \xc4\x8cisti pomivalne stroje (250 ml kisa daj v pranje, tako zmanj\xc5\xa1a\xc5\xa1 nalaganje detergenta v notranjosti stroja)_NEWLINE_29. \xc4\x8cisti nerjave\xc4\x8de jeklo (obri\xc5\xa1i s krpo navla\xc5\xbeeno s kisom)_NEWLINE_30. Odstranjuje made\xc5\xbee z loncev (napolni lonec s 660 ml vode+3 J\xc5\xbd kisa, kuhaj da se made\xc5\xbe zmeh\xc4\x8da in ga je mo\xc5\xbeno oprati)_NEWLINE_31. \xc4\x8cisti mikrovalovno pe\xc4\x8dico (V pe\xc4\x8dici kuhaj 250 ml vode+4 J\xc5\xbd kisa. To bo zmeh\xc4\x8dalo umazanijo in odstranilo neprijetne vonjave)_NEWLINE_32. Topi rjo z vijakov in drugih kovinskih predmetov (namo\xc4\x8di v kis)_NEWLINE_33. Odstranjuje neprijetne vonjave v kuhinji (majhen lonec z vodo in kisom naj po\xc4\x8dasi vre na \xc5\xa1tedilniku)_NEWLINE_34. Odma\xc5\xa1uje stare likalnike (daj v vodni rezervoar 50:50 me\xc5\xa1anico vode in kisa, obrni na paro in ga pusti 5 minut pokonci. Izklopi, pusti da se ohladi, odstrani vodo iz rezervoarja)_NEWLINE_35. \xc4\x8cisti za\xc5\xbeganine z likalnika (v ponvi segrej 50:50 me\xc5\xa1anico soli in kisa. S tem podrgni po povr\xc5\xa1ini mrzlega likalnika)_NEWLINE_36. Odstranjuje mucke z obla\xc4\x8dil (dodaj 120 ml kisa v vodo za izpiranje, to tudi meh\xc4\x8da perilo in po\xc5\xbeivlja barve)_NEWLINE_37. Osve\xc5\xbeuje pralni stroj (zlij 250 ml kisa v stroj in daj na pranje brez perila-odstranjuje naslage pra\xc5\xa1kov)_NEWLINE_38. Odstranjuje made\xc5\xbee (ne\xc5\xbeno natri made\xc5\xbee preden jih da\xc5\xa1 v stroj)_NEWLINE_39. Odstranjuje vonj po dimu iz obla\xc4\x8dil (250 ml kisa dodaj v kad vro\xc4\x8de vode, obesi obleke nad kad)_NEWLINE_40. \xc4\x8cisti o\xc4\x8dala (o\xc4\x8disti le\xc4\x8de, s kapljico kisa vsako)_NEWLINE_41. Osve\xc5\xbeuje rezano cvetje (v 1 l vode dodaj 2 J\xc5\xbd kisa in 1 \xc4\x8c\xc5\xbd sladkorja)_NEWLINE_42. Gasi ogenj (polij na ogenj, \xc4\x8de gori ma\xc5\xa1\xc4\x8doba)_NEWLINE_43. Po\xc5\xbeivlja telo (dodaj 1 \xc4\x8c\xc5\xbd jabol\xc4\x8dnega kisa v kozarec tople vode, dodaj malo medu, zme\xc5\xa1aj in popij)_NEWLINE_(Povzeto po knjigi How it all vegan)'